দক্ষিণেশ্বরের মন্দিরে পুজো দিয়ে সফরের দ্বিতীয় দিনটা শুরু করলেন প্রধানমন্ত্রী নরেন্দ্র মোদী। রাজভবন থেকে সকাল সাতটা নাগাদ রওনা হয়ে তিনি দক্ষিণেশ্বরে পৌছন। সেখানে দেবী ভবতারিণীর কাছে মোমবাতি জ্বালিয়ে পুজো দেন তিনি। বেশ কিছুটা সময় কাটান রামকৃষ্ণ পরমহংসের ঘরে। কুঠি বাড়িও ঘুরে দেখেন প্রধানমন্ত্রী। মন্দির চত্বরে যেখানে যেখানে গিয়েছেন নরেন্দ্র মোদী, সেখানেই তিনি ফুল দিয়ে শ্রদ্ধা জানিয়েছেন। ফিরে আসার আগে দক্ষিণেশ্বরের লাইব্রেরিটিও ঘুরে দেখেন তিনি।
 ওয়েব ডেস্ক: দক্ষিণেশ্বরের মন্দিরে পুজো দিয়ে সফরের দ্বিতীয় দিনটা শুরু করলেন প্রধানমন্ত্রী নরেন্দ্র মোদী। রাজভবন থেকে সকাল সাতটা নাগাদ রওনা হয়ে তিনি দক্ষিণেশ্বরে পৌছন। সেখানে দেবী ভবতারিণীর কাছে মোমবাতি জ্বালিয়ে পুজো দেন তিনি। বেশ কিছুটা সময় কাটান রামকৃষ্ণ পরমহংসের ঘরে। কুঠি বাড়িও ঘুরে দেখেন প্রধানমন্ত্রী। মন্দির চত্বরে যেখানে যেখানে গিয়েছেন নরেন্দ্র মোদী, সেখানেই তিনি ফুল দিয়ে শ্রদ্ধা জানিয়েছেন। ফিরে আসার আগে দক্ষিণেশ্বরের লাইব্রেরিটিও ঘুরে দেখেন তিনি। মন্দির কর্তৃপক্ষের তরফে প্রধানমন্ত্রীকে দেওয়া হয়েছে হাতে তৈরি অশোক স্তম্ভের রেপ্লিকা, স্বামী বিবেকানন্দের মূর্তি এবং ভবতারিণীর ছবি। ফিরে আসার আগে দক্ষিণেশ্বরের ভিজিটরস বুকে নিজের মতামত জানান প্রধানমন্ত্রী। এই প্রথম কোনও প্রধানমন্ত্রী দক্ষিণেশ্বর মন্দিরে এলেন। প্রধানমন্ত্রীর সঙ্গে ছিলেন রাজ্যপাল কেশরিনাথ ত্রিপাঠিও। দক্ষিণেশ্বর থেকে প্রধানমন্ত্রী রওনা হন বেলুড় মঠে। এরপর বেলুড় মঠ থেকে আসানসোলের উদ্দেশে রওনা হবেন নরেন্দ্র মোদী। সকাল ১০টা ৫০-এ বানপুরে ইসকোর আধুনিকীকরণ প্রকল্পের উদ্বোধন করবেন। সাড়ে এগারোটায় জনসভায় ভাষণ। দুপুর একটায় অণ্ডাল বিমানবন্দরে যাবেন প্রধানমন্ত্রী। অণ্ডাল থেকেই ফিরবেন দিল্লিতে।